Helgina 15. – 16. júní verður sumarhátíð Hollvinasamtakanna haldin á Bifröst og er tilgangurinn að gefa núverandi og fyrrverandi nemendum við Háskólann á Bifröst tækifæri til að hittast , kynnast og efla tengslin . Eins og fram hefur komið í fyrri póstum verður sneisafull dagskrá alla helgina . Fjallgöngur , jóga , kokteilboð , kubb , grill og hljómsveitin Upplyfting . Á laugardeginum verða tveir fyrirlesarar með framsögu . Þorvarður Tjörvi Ólafsson , hagfræðingur hjá Seðlabanka Íslands verður með erindi sem kallast : „ Fjárfesting og framsókn föst í fjötrum fjármagnshafta ? ” . Edda Björgvinsdóttir leikkona og nemi í menningarstjórnun við Háskólann á Bifröst heldur einnig erindi sem nefnist ,, Húmor í stjórnun ” . Sjá nánar www.bifrost.is